cyanic-selkie/wikianc huggingface dataset:
Yuliana zirinci
Botaniki təsviri
Hündürlüyü 2-3 metrə çatan, həmişəyaşıl koldur,sarımtıl budaqları uzunluğu 4 sm olan güclü üçbölümlü iynələrlə əhatə olunmuşdur. Şaxəıənmiş möhkəm çətirli koldur, çətrinin diametri hündürlüyündən artıqdır. Bitki yaşlandıqda budaqları qövşəkilli forma alaraq aşağıya doğru sallanır. Zoğları çıxıntılı, sarımtıl rənglidir, yaşlandıqda boz rəngdə olur. Yarpaqları növbəli, cod, dərili, yumurtaşəkillidir, kənarı 3-4 dişli, tünd-yaşıl, aşağı tərəfi isə açıq yaşıldır. Uzunluğu 10 sm, eni isə 2,5 sm-dir. Çiçəkləməsi maydan iyuna qədər davam edir. Çiçəkləri sarı, zəif qoxuludur, 15 ədəd çiçəkləri möhkəm salxımlara yığılmışdır. Mayın ortalarında çiçəkləyir. Sentyabrın axırlarında uzunsov qara və ya göyümtül rəngli giləmeyvələri yetişir. Meyvələri oval formalı olub, çöküntülüdür.
Ekologiyası
Kölgəyə, soyuğa davamlıdır, müvəqqəti quraqlığa dözür. Quru, rütubətli, turş və qələvi torpaqlarda da normal böyüyüb nkişaf edir.
Azərbaycanda yayılması
Mərkəzi Nəbatat Bağında introduksiya edilmişdir. Şəhər yaşıllaşdırmasında rast gəlinir.
İstifadəsi
Parksalmada tək və qrup əkinlərində istifadə edilir.
Melani Loran
Melani Loran (21 fevral 1983-cü il, Paris, Fransa) — Fransa aktrisası, rejissor, müğənni, Sezar mükafatı laureatı (2006).
Həyatı
Melani Loran yəhudi ailəsində anadan olmuşdur. Uşaqlıq illərini Parisin 9-cu dairə adlanan ərazisində keçirmişdir. Gənclik illərində kinematoqrafla maraqlanmışdır. Kinoda ilk rolunu "İki çay arasında körpü" filmində ifa etmişdir. Melani Loran bu rolu "Asteriks və Obeliks Sezara qarşı" filminin çəkilişlərində təsadüfən tanış olduğu Jerar Depardyenin sayəsində əldə edə bilir.
1999-2009-cu illərdə 20 filmdə çəkilmişdir. Melani Loran rejissor Filipp Liorenin "Narahat olma, mən yaxşıyam" filmində itmiş əkiz qardaşı üçün darıxan və buna görə ruh düşkünlüyünə məruz qalan 19 yaşlı qəhrəmanı ifa etmişdi. Bu rola görə aktrisa Ən yaxşı ümidverici aktrisa kimi "Sezar" mükafatına layiq görülmüşdü. 2008-ci ildə Loran "Azdan daha aza doğru" filminin ssenarisini yazır və onun rejissoru olur. 7 dəqiqəlik filmin məzmununu psixiatr və xəstənin ünsiyyəti təşkil edir. Bu film 61-ci Kann kinofestivalında Ən yaxşı qısametrajlı film nominasiyasında mükafata namizəd olmuşdu. 2008-ci ildə "Onun ayaqlarına doğru" adlanan erotik filmdə çəkilmişdir. Bu film Canal+ Fransa telekanalı vasitəsilə nümayiş olunmuşdur.
Şəxsi həyatı
Loran həmkarlarından biri fransız aktyoru Jülyen Buasseye ilə uzunmüddətli münasibətdə olmuşdur.
Aktrisa 2013-cü ildə ailə həyatı qurmuşdur. Onun ilk övladı olan oğlu Leo 2013-cü ilin sentyabrında anadan olmuşdur.
Scarturus elater
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Xarici görünüşü
Xarici görünüşcə Kiçik Asiya ərəbdovşanına bənzəyir, lakin ondan azca kiçikdir. Bədən uzunluğu 95-118 mm, dal pəncənin uzunluğu 48-56 mm, qulağın uzunluğu 43 mm-ə qədərdir. Çəkisi 73 q-dır. Bədənin bel hissəsi qonur-boz, qarın hissəsi isə ağ rəngdədir.
Yayılması
Arealı Kiçik və Orta Asiyanın, İranın, Əfqanıstanın, Çinin və Cənubi Zaqafqaziyanın gilli və çınqıllı səhra, xam torpaqlarını və dağətəyi yamaclarını əhatə edir. Azərbaycanda əsas etibarilə Kür-Araz ovalığında, Abşeron yarımadasında, bəzən isə dağətəyi rayonlarda təsadüf olunur. Azərbaycanda iki yarımnövü qeyd edilmişdir: A.e.caucasicus – Naxçıvan MR-dan başqa respublikamızın hər yerində, A.e.aralychensis isə Naxçıvan MR-da yayılmışdır.
Həyat tərzi
Yuvaları sadə olub, dərinliyi 60 sm-ə çatır. Yeraltı yolların uzunluğu 150 sm, eni isə 3-3,5 sm-ə qədərdir. Bala çıraxmaq üçün diametri 10 sm olan yuva hazırlayır. Yuvanı quru və yumşaq otlardan düzəldir.
Kiçik ərəbdovşanlarının əsas qidasını bitkilərin soğanacaqları, kökləri və yaşıl hissələri, həmçinin həşəratlar təşkil edir. Gizli həyat tərzi keçirir, ala-qaranlıq və gecə vaxtı fəaldır.
Arealının böyük hissəsində təqribən 4 ay qışlamaya gedir (noyabrın ortalarından martın ortalarına qədər), lakin Zaqafqaziyada qış yuxusuna getmir. Qış yuxusudan oyandıqdan sonra çoxalmağa başlayır. İl ərzində 2-3 dəfə olmaqla, 2-7 bala verir.
Kimon
Kimon (Kímon; ) — Yunan-İran müharibələri dövrünün afinalı sərkərdəsi.
Hakimiyyət başında olarkən, bir sıra mühüm tikinti proseslərini həyata keçirmişdir. Onun dövründə ucaldılmış tikililər vasitəsilə adı, dolayı da olsa da antik fəlsəfə tarixinə dolayı da olsa daxil olmuşdur. onun tərəfindən yaradılmış zeytunluq "Akademiya" ilk öncə Platonun məşhur məktəbinin üzvlərinin toplandığı yer, sonra isə elmi təşkilatlar –aka demiyaların eponiminə çevrilmişdir. Şəkilli dirəyin ( altında məşhur filosof Kitili Zenon dərs verirdi. İlk tədris verilən yerin adına görə bu məktəbin davamçıları stoiklər adlanırdı.
Kiprdə gedən hərbi əməliyyatlar zamanı ölən Kimon öz tərəfdaşlarına dərhal adanı tərk etməyi və onun ölümünü gizləməyi əmr etmişdi; bu əmr yerinə yetirilmişdi, nə onun düşmənləri, nə də müttəfiqləri heç nə barədə şübhəyə düşməmişdi. Geriyə qayıdan afinalılar Salamin yaxınlığında (əfsanəyə görə şəhərin əsasının Salamin adasından gəlmiş bir nəfər qoymuşdu) İran qoşunları qarşısında iki qələbə qazandılar. Qədim yunan tarixçisi Fanodemin yazdığına görə afinalılar "otuz gün əvvəl ölmüş Kimonun başçılığı altında" sağ-salamat Afinaya qayıtmışdılar.
Mənşəyi. İlk illəri
Kimon ata tərəfdən qədim zadəgan nəsli olan Filaidlərdən idi Onun ana tərəfi heç də geri qalmırdı. Anası Frakiya padşahı Olorun qızı Hehespila idi.
Kimonun atası Miltiad Frakiya Xersonesi şəhərinin tiranı idi. Gələcək sərkərdənin böyüdüyü vəziyyət Afinadakı ilə qətiyyən uyğun deyildi. Afinada tiran Pisstradın qovulması və Klisfenin islahatları ilə nəticələnən güclü daxili mübarizə getdiyi halda, Xersonesdə hər şey çox sakit idi. Tranın oğlu və Frakiya padşahının nəvəsi dəbdəbə içərisində yaşayırdı.
Onun problemsiz həyatı e. ə. 493-cü ildə başa çatdı. Kimonun atası Miltiad İoniya üsyanı zamanı İrana qarşı çıxış etmiş yunanlara qoşuldu. Üsyanın yatırılmasından sonra Miltiad təqiblərdən uzaqlaşmaq üçün Afinaya qaçmaq məcburiyyətində qaldı, bu zaman oğlunu da özü ilə aparmışdı.
Üç ildə sonra Miltiad İran qoşununu Marafon döyüşündə məğlub etdi
İctimai çöl siçanı
—  dəstəsinin  cinsinə aid məməli heyvan növü.
Dini simvollar
Bəhailik
50px|left Bəhai dinində ən çox yayılmış simvol- doqquzkünclü ulduzdur (doqquz - müqəddəs rəqəmdir), Ən Böyük Ad simvolu və «Üzükdə simvoldur» (Ringstone symbol).
Buddizm
50px|left Buddizmin simvolu — Dharmaçakra və ya qanun təkəridir. Təkərin mərkəzi kiçik dairədir, qəlb işığı yayan işıqlı dərketmə nöqtəsini göstərir. Onun proyeksiyasında in-yan — qadın və kişi başlanğıcı vardır, səkkiz mil budda təlimin səkkiz başlanğıc mənasını əks etdirir:
2010 Voleybol üzrə qadınlararası Dünya Çempionatı
Voleybol üzrə qadınlararası dünya çempionatı 2010 — 2010-cu ildə oktyabr ayının 29-u Yaponiyada başlayan dünya çempionatı. Noyabr ayının 14-ü  finalı ilə başa çatan turnirdə Şimali Asiyalılarının ard-arda ikinci qələbəsi qeydə alınmışdır. Belə ki, onlar finalda Cənubi Amerika təmsilçisini 3-2 hesabı ilə məğlub etmişdi. Turnirin Ən Dəyərli Oyunçusu isə məşhur rusiyalı voleybolçu Yekaterina Qamova seçilmişdi.
Arenalar
Mundial beş şəhərin beş fərqli arenasında keçirilmişdir:
Arif Heydərov (kimyaçı)
Heydərov Arif Əmrah oğlu — kimyaçı, kimya elmləri doktoru, professor.
Həyatı
Arif Heydərov 5-iyul 1954-cü ildə Ukrayna Respublikasının Stalin Vilayətində (indiki Torez şəhəri) anadan olmuşdur. O, 1970-ci ildə Yardımlı rayonu Yolocaq kənd orta məktəbini bitirdikdən sonra 1971-1975-ci illərdə Azərbaycan Dövlət Pedoqoji İnstitutunun (indiki Azərbaycan Pedoqoji Universiteti) Kimya fakültəsində təhsil almışdır. 1975-1977-ci illər ərzində Yardımlı rayonu Yolocaq kənd orta məktəbində kimya müəllimi işləmişdir. Arif Heydərov 1977-ci ildə Azərbaycan Elmlər Akademyasının (indiki Milli Elmlər Akademyası ) Qeyri-üzvi və Fiziki kimya İnstitunun (indiki MEA-ın M.Nağıyev adına Kataliz və Qeyri-üzvi Kimya İnstitutu) "Mineral maddələrin texnologiyası" laboratoriyasında aspiranturaya daxil olmuş və 1986-cı ildə "Filizçay polimetallik filizindən alınan sink konsentrantının emalı prosesində qalliumun çıxarılması"mövzusunda namizədlik, 2010-cu ildə isə "Filizçay polimetal sulfid filizinin əsas və müşayət edən komponentlərə görə kompleks emalının elmi əsaslarının işlənib hazırlanması" mövzusunda doktorluq dissertasiyasını müdafiə etmişdir.Azərbaycan Respublikasının Prezdenti yanında Ali Atestasiya komissyasının  4 fevral 2011-ci il tarixli qərarı ilə ona kimya elmləri doktoru adı, 8 may 2015-ci il tarixli qərarı ilə ona "Qeyri-üzvi kimya" ixtisası üzrə professor elmi adı verilmişdir. 2011-ci ildən "Mineral maddələrin emalının kimyası və texnologiyası" laboratoriyasının nəzdində yaradılmış "Əlvan və nadir metallar" qrupunun rəhbəri olmuş,2014-cü ildən "Əlvan metal tərkibli mineral xammalın emal" laboratoryasının müdiri vəzifəsində çalışır.
Elmi fəaliyyəti
Arif Heydərovun elmi fəaliyyəti Azərbaycan ərazisində olan zəngin və kasıb filizlərdən və qeyri-üzvi istehsalat tullantılarından əlavən və nadir metalların çıxarılmasının  elmi əsaslarının işlənib hazırlanması durur. 2011-ci ilə kimi o, inert mühitdə Filizçay polimetallik sulfid filizinin pirrotinləşmiş yanmasını və alınan pirrotinləşmiş yanığın avtoklav həll olması şəratini tədqiq etmişdir. Həmçinin onun tərəfindən ağır neftin emalından alınan mazut fraksiyasının yanma külünün emal məhsullarında Vanadiumun paylanması, qatılaşma yerləri və çıxarılmasını təmin edən prinsipial texnoloji  sxem təklif olunmuşdur. Sonrakı illərdə Gədəbəy mis tərkibli oksidləşmiş filizin xlorid və hipoxlorit məhlulları ilə yuyulmasının və yuyulmadan alınan məhlullardan mis və sinkin ion dəyişdirici sorbentlər vasitəsi ilə ayrılmasının optimal şəraitini tədqiq etmişdir.Daşkəsən Filiz saflaşdırma kombinatının tullantılarından qiymətli metalların (Co, Cu, Zn, Mn) çıxarılmasının səmərəli parametr və rejimləri müəyyən edilmişdir. Laboratoriya şəraitində yeraltı aşındırma prosesini modelləşdirən sınaq stendi hazırlanmışdır. 2014-cü ildə "Mineral tullantılardan qiymətli metalları ayırıb saflaşdıran mobil pilot sisteminin qurulması və yarımsənaye sınaqlarının keçirilməsi"mövzusunda onun tərəfindən təklif olunmuş elmi-tədqiqat layihəsi Azərbaycan Respublikasının Prezidenti yanında Elmin inkişafı fondunun "Sənaye qrantı" məqsədli müsabiqəsinin (ELF/MQM/ Sənaye-2014-4-19) qalibi seçilmişdir.2012-2014-cü illərdə o, Azərbaycan Respublikası Prezdenti yanında AAK-nın kimya ixtisası üzrə ekspert şurasının üzvüdür.Arif Heydərov 100-ə yaxın elm məqalənin müəllifidir. Onun rəhbərliyi ilə 4 nəfər namizədlik dissertasiyası müdafiə etmiş, 2 nəfər dissertant və 2 nəfər aspirant isə tədqiqat işlərini davam etdirir.Hal hazırda A.Ə.Heydərov Azərbaycan Milli Elimlər Akademyasının Geologiya və Geofizika institutunun "Filiz və qeyri-filiz faydalı qazıntı yataqlarının geologiyası və geokimyası" şöbəsinin rəhbəri k.e.d.prof.Kaşkay.Ç.M. ilə birlikdə Alunit filizinin emalının yeni texnoloji üsulu layihəsi üzərində çalışır.
Kəlbəhüseynli (Masallı)
Kəlbəhüseynli — Azərbaycan Respublikasının Masallı rayonunun inzibati ərazi vahidində kənd.
Əhalisi
Əhalisi 1315 nəfərdir.
Toponimiyası
Yaşayış məntəqəsi kəbləhüseynli (Kərbəlayi Hüseyn şəxs adı ilə bağlıdır) nəsli tərəfindən salındığı üçün belə adlandırılmışdır. Oykonim Kəlbəhüseynli variantında da qeydə alınmışdır.
Həmçinin bax
Jindi
Kıncıvo
Monidigah
Ev siçanı
Xarici görünüşü
Ölçüləri kiçikdir, bədənin uzunluğu 110 mm, quyruğun uzunluğu 105 mm, qulağın uzunluğu 17 mm, arxa pəncəsi 19 mm-ə qədərdir. Arxa pəncənin uzunluğu meşə siçanınkına nisbətən gödəkdir. Çəkisi 30 q-a çatır. Bədənin üst hissəsinin tük örtüyü sarımtıl-qonur və kül rəngində, alt hissəsinin rəngi isə ağ və ya bədənin üst hissəsinə oxşar rəngdədir. Əmcəklərinin sayı 10-dur. Kəllənin uzunluğu 18,0 – 22,6 mm-dir. Onun burun hissəsi qısa, kəllə qutusu isə çox da böyük deyildir. Kəsici dişləri nisbətən uzun olub, uzunluğu kəllənin uzunluğunun 0,21 %-ni təşkil edir. thumb|Ön dişlər
Yarımnövləri
Hazırda ev siçanının 130-dan çox yarımnövü təsvir edilmişdir. Onlardan əsasları aşağıdakılardır:
Azərbaycanda iki forması qeydə alınmışdır: M.m.hortulanus Nordmann (düzənlik ərazilər) və M.m.abbotti Waterhouse (dağlıq ərazilər).
Həyat tərzi
Düzənliklərdən tutmuş d.s. 500 – 3000 m-ə qədər ən müxtəlif yaşayış yerlərində: yovşanlı çöllərdə, şoranotlu-yovşanlı yarımsəhralarda, meşə massivlərində, bağlarda, bostanlarda, kolluqlarda, çay vadilərində və s. rast gəlinir. Meşənin dərinliklərinə daxil olmayaraq meşə kənarlarında və seyrək meşələrdə rast gəlinir. Qurumayan bataqlıq yerlərdə, takırlardan və axar qumlu sahələrdən uzaq durur. Azərbaycan gəmiricilərinin başqa növləri ilə müqayisədə ev siçanı maksimal miqdarda biotoplarda məskunlaşır. İlin soyuq vaxtlarında populyasiyanın böyük hissəsi insan məskənlərinə köçərək yayda yenidən yabanı təbiətə qayıdır. Bu yerdəyişmələrin miqdarı 3–4 km-ə qədər çata bilər. Təbiətdə müxtəlif sığınacaqlardan istifadə etməklə yanaşı siçanlar adətən sadə quruluşlu yuvalar da qazırlar. Başqa gəmiricilərin tərk edilmiş yuvalarından istifadə edirlər. Ev siçanı yay vaxtı ala-qaranlıq – gecə həyat tərzi keçirərək sərin, tutqun günlərdə isə yalnız gündüz fəal olur. Payızda ala-qaranlıq, qışda və yazda isə yalnız gündüz vaxtı yer səthinə çıxır. Tikililərdə gündəlik fəallıq vaxtı insan fəaliyyəti ilə əks asıllıqlıdır.
Çoxalması və yaşama müddəti
Ev siçanları yaşayış binalarında bütün ili çoxaldıqları halda, təbiətdə isə qış və yayın isti aylarında bu proses tamamilə dayanır və ya zəifləyir. Boğazlıq müddəti 20 gün çəkir. Hər nəsildə balalarının miqdarı 1-dən 11-ə qədər dəyişir. Balalar bir aydan sonra sərbəst həyata keçirlər. Cinsi yetişkənliyə 2 aylıqda çatırlar. Boğaz dişilərin ən az miqdarı (2,0 – 2,4 %) dekabr və yanvarda qeydə alınmışdır. Bu göstəricinin sürətlə artması martda başlayır, apreldə daha da artaraq (15 %), iyulda maksimuma çatır (18 %). Sonra çoxalma səviyyəsi kəskin şəkildə aşağı düşür. İlboyu çoxalma düzənlik və dağətəyi ərazilərdə yayılmış populyasiyalara xasdır. Dağ meşələrində çoxalma dekabrda, dağüstü çöllərdə dekabr-fevralda, supalpda isə noyabr-martda başa çatır. Yarımsəhra ərazilərdə ən yüksək çoxalma səviyyəsi iyul-avqusta düşür. Təbiətdə ömürlərinin uzunluğu 12-18 aydan çox olmur. Lakin qəfəs şəraitində 2-3 ilə qədər yaşayırlar. Siçanların ömrünü uzada bilən tədqiqatçılara hər il Mafusaila Fondunun mükafatı verilir. 2005-ci ildəki laboratoriya siçanlarının ömrünün rekord uzunluğu 1819 gün (təqribən 5 il) təşkil etmişdir.
Qidalanması
Ev siçanları polifaqdır. İnsan məskənlərində yaşayan siçanlar ən müxtəlif heyvani və bitki məhsulları ilə qidalanırlar. Təbiətə yaşayan heyvanlar əsasən dənli bitkilərin, mürəkkəbçiçəklilərin və paxlalıların toxumların yeyirlər. Qidalarında cücülərin qalıqlarına da rast gəlinir. left|200px|thumb
Viləş
Viləş (əvvəlki adları: Nikolayevka; Kalinovka) — Azərbaycan Respublikasının Masallı rayonunun inzibati ərazi vahidində kənd. Azərbaycan Respublikası Milli Məclisinin 12 iyun 2018-ci il tarixli, 1190-VQ saylı Qərarı ilə Masallı rayonunun Kalinovka kənd inzibati ərazi dairəsi tərkibindəki Kalinovka kəndi Viləş kəndi adlandırılmış, Kalinovka kənd inzibati ərazi dairəsi Viləş kənd inzibati ərazi dairəsi hesab edilmişdir.
Tarixi
5 mart 2013-cü ildə Öncəqala və Hüseynhacılı kəndləri Kalinovka kənd inzibati ərazi dairəsi tərkibindən ayrılaraq, Öncəqala kənd inzibati ərazi dairəsinə daxil edilmişdir.
Kalinovka kəndi azərbaycan ərazisində ən qədim molokan kəndlərindəndir. Rusların ilk məskunları 1828-ci ildə İranla Rusiya arasında bağlanmış Türkmənçay sülh müqaviləsindən sonra Zaqafqaziyada qalan əsgərlərdən ibarət olub. Həmin yerlərdən biri də sonralar Kalinovka kimi tanınacaq ərazi olub. Həmin ərazi Xəzər dənizi sahilində, kəndi yaxınlığında poçt yolu kənarında olması güman edilir və Şamaxıdan 1833-cü ildə köçüb gəlmiş otuz malokan sakinlər burada məskunlaşıblar. 1837-ci ili çarın fərmanı bizim ərazimizdə rus kəndlərinin yaranmasına təkan verir. 1838-ci ildə Mixail Akinfeyeviç Popovun tərəfdarları Lənkəran qəzasının Qızılağac kəndi yaxınlığında poçt yolu ətrafında yerləşirlər. Yaşayış ərazisi hər tərəfli yararlı bir məkan idi. 1840-cı ildə Popovun həmfikirlərinin yeni dəstəsi Rusiyadan sürgün edilir və otuz iki malakanlılar bu ərazidə yerləşdirilir. Yeni salınmış ərazi Mixail Popovun şərəfinə Mixaylovka adlandırılır. Sonralar bu ad dövlət tərəfindən dəyişdirilib Nikolayevka qoyulur. Molokanlar bu adla barışırlar- qəbul edirlər. Sürgün edilən malakanlar əsasən Rusiyanın mərkəzindən, Volqaboyundan gətirilmişlərdirlər. Onların hamısına Popov rəhbərlik edirdi. Malakanlar əsasən heyvandarlıq və əkinçiliklə məşğul olurdular. Sonrakı illər buraya yeni-yeni dəstələr, Popovun tərəfdarları axıb gəlməkdə davam edirdilər. Sovet hakimiyyətinin qələbəsindən sonra kəndin adı “Ümumittifaq starosta” Kalininin şərəfinə dəyişdirildi.
Vudi Herman
Vudi Herman — Amerika cazmeni.
Həyatı
V.Herman 1913-cü il mayın 16-da Viskonsin ştatının Miluoki şəhərində dünyaya gəlib. 6 yaşı olanda kiçik məclislərdə çıxış etməyə başlayıb. Artıq 9 yaşında Vudi saksofonda ifa etməyi bacarırdı. 11 yaşında isə əlinə klarnet götürdü.
Dörd ildən sonra Vudi yaxşı musiqiçilərdən sayılırdı. Lakin Vudi bununla kifayətlənmək istəmirdi və 1933-cü ildə öz şəxsi orkestrini yaratmağa cəhd elədi. Ancaq onun bu cəhdi uğursuz alındı. 20 yaşlı gənc musiqiçiləri ilə bacara bilmədi.
1934-cü ildə tanınmış musiqiçi İşem Consun orkestrinə dəvət etdilər. 1936-cı ildə o yenidən cəhd elədi və ən yaxşı musiqiçiləri ətrafına yığaraq öz orkestrini yaratdı. Az müddətdə orkestr böyük populyarlıq qazandı və hətta “Decca” studiyası ilə müqavilə də bağladı. Məhz orada orkestrin birinci böyük hiti yazılır.
Qısa müddət ərzində orkestr ABŞ-də ən yaxşı orkestr sayılmağa başlanır. Lakin 1946-cı ildə Herman orkestri buraxmalı olur. Cəmi bir il sonra isə yeni orkestr yaradır. Lakin maliyyə problemləri üzündən 1949-cu ildə Herman bu orkestri də buraxmalı olur. Lakin sonrakı illərdə də Herman bir neçə dəfə orkestr qurur və müvəffəqiyyətlə ona rəhbərlik edir.
Həyat yoldaşının ölümü Hermana pis təsir etdi və 1987-ci il oktyabrın 29-da Herman Los Ancelesdə dünyasını dəyişdi. Hazırda məşhur musiqiçinin adını daşıyan Vudi Herman Orkestri musiqisevərləri ovsunlamaqda davam edir.
Yol nişanları
thumb|200px|Avropa standartına uyğun yol nişanları Yol nişanları — nəqliyyat vasitələrinin təhlükəsiz hərəkətini təmin etmək, yol hərəkəti iştirakçılarına müəyyən informasiyanı bildirmək üçün qurulan standartlaşdırılmış qrafiki nişanlardır.
Yol nişanları müxtəlif ölkələrdə bir-birindən fərqlənsə də, ümumi prinsip etibarı ilə eynidir. Faktiki olaraq bütün dünyada olan yol nişanları sistemlərinin əksəriyyəti avropa və ingilis sisteminə yaxındır. Bu sistem Avropa, o cümlədən Azərbaycan və dünyanın bir çox başqa ölkələrində "Yol nişanları və siqnallar haqqında" Vyana konvensiyasına əsasən nizamlanır.
Beynəlxalq konvensiyalar
Yol İşarələri və Siqnalları üzrə Vyana Konvensiyası kimi beynəlxalq konvensiyalar müxtəlif ölkələrdə yol nişanlarının müəyyən dərəcədə vahidliyinə nail olmağa kömək etmişdir. Ölkələr də çaşqınlığın qarşısını almaq üçün birtərəfli qaydada (müəyyən dərəcədə) digər ölkələri izləmişlər.
Kateqoriyalar
Yol nişanlarını bir neçə növə bölmək olar. Məsələn, 30 iyun 2004-cü ildə 52 ölkənin imzaladığı Yol İşarələri və Siqnalları üzrə Vyana Konvensiyasının (1968) 1-ci Əlavəsi səkkiz nişan kateqoriyasını müəyyən edir:
ABŞ, Kanada, İrlandiya, Avstraliya və Yeni Zelandiyada nişanlar aşağıdakı kimi təsnif edilir:
Birləşmiş Ştatlarda yol nişanları və səki nişanları üçün kateqoriyalar, yerləşdirmə və qrafik standartlar standart olaraq Federal Avtomobil Yolları Administrasiyasının Vahid Trafik İdarəetmə Cihazları üzrə Təlimatında qanuni olaraq müəyyən edilmişdir.
İstiqamət nişanları arasında kifayət qədər qeyri-rəsmi fərq qabaqcıl istiqamət nişanları, mübadilə istiqaməti nişanları və arxayınlaşma nişanları arasındakı fərqdir. Qabaqcıl istiqamət nişanları qovşağından müəyyən bir məsafədə görünür və hər bir istiqamət üçün məlumat verir. Bir sıra ölkələr qarşıdakı yol haqqında məlumat vermirlər ("çəkiliş" nişanları adlanır) və yalnız sağa və sola istiqamətlər üçün olan nişanlardan istifadə edirlər. Qabaqcıl istiqamət nişanları sürücülərə çıxış üçün ehtiyat tədbirləri görməyə imkan verir (məsələn, zolaqları dəyişdirin, bunun düzgün çıxış olub olmadığını iki dəfə yoxlayın, sürəti azaldın). Onlar daha kiçik yollarda çox görünmürlər, adətən sürətli yollarda və avtomobil yollarında yerləşdirilirlər, çünki onlar olmadan sürücülər çıxışları tapanmaya bilər. Hər bir ölkənin öz sistemi olsa da, avtomobil yolu çıxışı üçün ilk yaxınlaşma nişanı əsasən faktiki yol qovşağından ən azı 1000 metr məsafədə yerləşdirilir. Bu işarədən sonra, bir və ya iki əlavə qabaqcıl istiqamət nişanı adətən faktiki mübadilədən əvvəl gəlir.
Tarixi
Ən erkən yol nişanları məsafə və ya istiqamət verən nişanlar idi; məsələn, Romalılar öz imperiyalarının hər yerində Romaya qədər olan məsafəni verən daş sütunlar ucaldırdılar. Strabonun dediyinə görə, Mauryalar yollarını qeyd etmək üçün 10 stad məsafədə lövhələr quraşdırıblar. Orta əsrlərdə kəsişmələrdə şəhər və qəsəbələrə istiqamət verən çoxistiqamətli işarələr adi hala çevrildi.
1686-cı ildə Avropada ilk məlum Trafik Tənzimləmə Aktı Portuqaliya Kralı II Pyotr tərəfindən təsis edilmişdir. Bu akt Lissabonun ən dar küçələrində hansı trafikin yol vermək üçün geri çəkilməli olduğunu göstərən prioritet nişanların yerləşdirilməsini nəzərdə tuturdu. Bu nişanlardan biri hələ də Alfama məhəlləsindəki Salvador küçəsində mövcuddur.
Geniş miqyasda qurulan ilk müasir yol nişanları 1870-ci illərin sonu və 1880-ci illərin əvvəllərində yüksək və ya “adi” velosiped sürənlər üçün nəzərdə tutulmuşdur. Bu maşınlar sürətli, səssiz idi və təbiəti onları idarə etməyi çətinləşdirirdi, üstəlik onlar xeyli məsafə qət edirdilər və tez-tez tanış olmayan yollarda gəzməyə üstünlük verirdilər. Bu cür sürücülər üçün velosiped təşkilatları yerlərə məsafə və ya istiqamət vermək əvəzinə, qarşıda potensial təhlükələr (xüsusilə də sıldırım təpələr) barədə xəbərdarlıq edən nişanlar quraşdırmağa başladılar və bununla da “müasir” yol nişanlarını müəyyən edən nişan növünə töhfə verdilər.
İllər keçdikcə dəyişiklik tədricən baş verdi. Pre-sənaye əlamətləri daş və ya ağac idi, lakin Darbinin koksla boyanmış çuqundan istifadə edərək dəmir əritmə metodunun inkişafı ilə 18-ci və 19-cu əsrlərin sonlarında üstünlük təşkil etdi. Çuqun 20-ci əsrin ortalarına qədər istifadə olunmağa davam etdi, lakin o, tədricən alüminium və ya digər materiallar və proseslər, məsələn, şüşəvari emallanmış və/və ya preslənmiş elastik dəmir və ya (sonralar) polad ilə əvəz olundu. 1945-ci ildən bəri əksər nişanlar yapışan plastik örtüklü təbəqə alüminiumdan hazırlanmışdır; bunlar adətən gecə və az işıqda görünmə üçün retroreflektivdir. Yansıtıcı plastiklərin inkişafından əvvəl, əks etdirmə hərf və simvollara quraşdırılmış şüşə reflektorlar tərəfindən təmin edilirdi.
Elektron displeylərə əsaslanan yeni nəsil yol nişanları, həmçinin avtomatlaşdırılmış trafik sensorları və ya uzaqdan əllə daxiletmə ilə əlaqəli “ağıllı idarəetmə” təmin etmək üçün mətnlərini (və ya bəzi ölkələrdə simvolları) dəyişə bilər. 20-dən çox ölkədə, real vaxt rejimində "Traffic Message Channel insident" xəbərdarlığı FM radio, 3G mobil məlumat və peyk yayımları vasitəsilə daşınan eşidilməyən siqnallardan istifadə etməklə birbaşa avtomobilin naviqasiya sistemlərinə çatdırılır. Nəhayət, avtomobillər ödənişləri ödəyə bilər və yük maşınları video nömrələrin skan edilməsindən və ya yol üzərindəki antenalara bağlanmış qabaq şüşələrdəki RFID transponderlərindən istifadə edərək, bortda siqnalizasiya, ödənişlərin yığılması və səyahət vaxtının monitorinqini dəstəkləməklə təhlükəsizlik yoxlamasından keçə bilər.
Adi olaraq görünən işarələrlə əlaqəli olan məlumatın ötürülməsi üçün başqa bir “orta” RIAS (Uzaqdan İnfraqırmızı Səsli İşarə) dir, məsələn, çap əlilləri (o cümlədən kor/azgörmə qabiliyyəti/savadsız) insanlar üçün “danışan işarələr”. Bunlar əl qəbuledicisi və ya mobil telefona quraşdırılmış cihaz kimi müvafiq cihaz tərəfindən qəbul edilən adi qrafik işarələrlə eyni məqsədə xidmət edən infraqırmızı ötürücülərdir.
Nəhayət, 1914-cü ildə dünyanın ilk elektrik trafik siqnalı avqustun 5-də Ohayo ştatının Klivlend şəhərində Evklid prospekti ilə Şərqi 105-ci küçənin küncündə yerləşdirildi.
Dəmir yolu nəqliyyatı
Dəmir yolu nəqliyyatı ölkələr arasında çox vaxt fərqlərə malikdir və yol nişanları ilə çox oxşarlıq yoxdur. Dəmir yolu nəqliyyatında yol sürücülük vəsiqələri üçün normal olandan daha uzun təhsili olan peşəkar sürücülər olur. Qonşu ölkələr arasındakı fərqlər sərhəddən keçən nəqliyyatda problemlər yaradır və sürücülərin əlavə təhsilə ehtiyacını yaradır.
Raisa Atambayeva
Raisa Atambayeva (Раиса Атамбаева; d. RSFSR, SSRİ) — Qırğızıstan Respublikasının birinci xanımı. Tibb elmləri namizədi.
Həyatı
Raisa xanım Oş şəhərində yerləşən Lomonosov adına orta məktəbi bitirmişdir. Orta təhsili başa vurduqdan sonra o, Qırğızıstan Dövlət Tibb Universitetinə daxil olmuş və oranı bitirmişdir. Tibb elmləri namizədidir.
Ali həkimlik dərəcəsinə malik olmasına baxmayaraq, heç bir yerdə işləmir və evdar xanımdır.
Ailəsi
thumbnail|Həyat yoldaşı [[Almazbek Atambayev]] Raisa Minəhmədova 1988-ci ildə Qırğızıstan Respublikasının gələcək prezidenti Almazbek Atambayevla ailə həyatı qurmuşdur. O, Almazbek Atambayevun ikinci həyat yoldaşıdır. Bu nikahdan onların 2 övladı dünyaya gəlmişdir: oğulları Kadırbəy 1993-cü il təvəllüdlü, qızları Aliyə isə 1997-ci il təvəllüdlüdür. Kadırbəy 2011-ci ildə Qırğızıstanda orta məktəbi qızıl medalla bitirmiş və ali təhsilini Türkiyədə davam etdirmişdir. Ailədə uşaqların əsas zəhmətini birinci xanımın çəkdiyini qeyd edən Prezident oğlu barədə danışarkən belə demişdir:
"Mən bir də onda bildim ki, Kadırbəy artıq orta məktəbi bitirir".
İctimai fəaliyyəti
Birinci ledi çox nadir hallarda publika qarşısına çıxır. İlk dəfə o, ictimaiyyət qarşısına prezidentin andiçmə mərasimi günü çıxıb. İkinci dəfə isə qırğızlar xanım Atambayevanı Türkiyə Prezidentinin Qırğızıstana səfəri zamanı onlara yoldaşlıq edəndə görüblər. Yalnız bu zaman fotojurnalistlər Qırğız Respublikasının birinci ledisinin şəklini çəkə biliblər. Buna qədər isə o, heç vaxt qəzetlərə, televiziyalara müsahibə verməmişdir. Hətta həyat yoldaşı olan Prezident Almazbek Atambayevin andiçmə mərasimi zamanı verilən ziyafətdəki çıxışında Raisa Atambəyova qonaqları salamlayıb onlara minnətdarlığını bildirdikdən sonra demişdir ki, bu, onun publika arasında sonuncu iştirakı və çıxışı olacaq. Sitat:
"Mənim üçün həyatda qızım Aliyənin saçlarını hörməkdən, onun dərslərinə kömək etməkdən, sevimli ərimə dadlı nahar hazırlamaqdan daha zövqlü bir iş yoxdur ".
Yusifbəyli
Yusifbəyli — Azərbaycan Respublikasının Qubadlı rayonunun Həmzəli kənd inzibati ərazi dairəsində kənd.
Coğrafi Yeri
Yusifbəyli kəndi Qubadlı rayon mərkəzindən 23 km cənub-şərqdə yerləşir. Dəniz səviyyəsindən 730 metr yüksəklikdə yerləşir. Həkəri çayının sol sahilində İncə düzündə yerləşir. Ərazisindən Laçın - Həkəri şose yolu keçir. Həkəri dəmir yolu stansiyası ilə arasındakı məsafə 24 km-dir. Kənd şimaldan Əfəndilər, cənubdan Həmzəli, şərqdən Cəbrayıl rayonunun Dağtumas kəndi və qərbdən Yuxarı Mollu kəndi ilə həmsərhəddir.
Toponimikası
Yusifbəyli kəndi Həkəri çayının sahilində, İncə düzündədir. Yerli tələffüzdə Usubbəyli kimi işlənir. Kənd vaxtilə Yusif-bəy adlı şəxs tərəfindən salındığına görə onun adım daşıyır.
Tarixi
Kənd Hacı Cəbrayıl bəyin babası Yusif bəyin adına salınıb. Əhalisi, əsasən, Yusif bəyin törəməsi olduğu üçün kənd Yusifbəyli adlandırılıb. Yerli tələffüzdə Usubbəyli kimi işlənir. Kənd XVIII əsrdə salınıb. Yusifbəyli kəndi ərazisində Söyüdlü bağ, Ərikli bağ, Kəhriz, Ayazgörməz, Mirzə dərəsi, Quyu dərəsi, Maşın Yolu dərəsi, Araba yolu, Keçisaqqalı dərəsi, Sarılıq, Dəyirman dərəsi, Kələyin düzü, Dingin qabağı, Yastı təpə, Dəlləklər, Gəyən düzü, Xəlil bəy bağı, Dəyirman arxı, İncə bulağı, Dəvəaynağı, Məcid yurdu, Yusif yurdu, Yoncalıq, Muxtar bulağı, Qazax Qənbər talası, Hacı Cəbrayıl yurdu, İncə kəhrizi kimi yer adları mövcuddur.
Çələbi ocağı Hacı Qaraman, Orta əsr qəbiristanlığı, Dəvə oynağı, Üngür, Ovuq ya da Dağ koğuşları (ərəbcə: mağara, kaha - tarixi IV əsrə qədər çatır. Onlar insan yaşayış məskənləri olmuşlar.) kəndin tarixiliyinin göstəriciləridir.
Versal sarayı
Versal sarayı (fransızca: Le château de Versailles) - Fransanın paytaxtı Parisdə yerləşən tarixi saray. Versal sülh müqaviləsi burada imzalanmışdır.
Sarayın ilk binasının tikintisinə 1661-ci ildə başlanmış və daha sonra müxtəlif illərdə genişlətdirilmişdir. Hazırda saray muzey kimi fəaliyyət göstərir. Roma İmperatorluğundan sonra ilk dəfə böyük ölçülər bu sarayda tətbiq edimişdir. Bunun səbəbi sabit və mərkəzi monarxiya idarəsi idi. İtaliya, Almaniya, İngiltərədə siyasi şərait fərqli olduğundan uzun müddət oralarda belə saray tikilə bilməmişdir.
İnşaat mərhələləri
Sarayın tikintisinə 1661-ci ildə Kral XIII Luisin dövründə başlanmışdır. Sarayın tikilməsi və genişləməsi 4 mərhələdən ibarətdir:
Memarlığı
Versal sarayı Luvr muzeyi kimi Fransanın ən əhəmiyyətli tarixi bölgələrindən biridir. Versal sarayənən bağça tərəfindəki fasadı La Vaunun son əsəridir və klassik Fransa memarlığının nümələrindən biridir. Mərmər həyət ətrafında 3 cür bina yerləşir. XIV Luis sarayı mühafizə etmək üçün mərmər həyətdə bəzi dəyişikliklər etmişdir. Memar J.H.Mansart Le Vaunun bağçadakı tikilisini tamamlamaq işini alınca Le Vaunun terrasını qaldırmışdır. Sarayın içi fasadından daha uğurlu tikilmişdir. Sarayın içindəki mərasim otaqları bir aks üzərində yerləşir. Bütün saray kralın yataq otağı ətrafında cəmlənmişdir. Sarayın ən məşhur yerləri Güzgülər Qaleriyası və Şapeldir.
Peyzaj və bağça
Versal sarayının peyzaj memarı eyni zamanda Vau sarayının peyzaj memarı olmuş Andre Le Notrdır. Le Notrın planı Versal qəsəbəsinin qərbindən başlayır.
Senecio gnidioides
— fəsiləsinin  cinsinə aid biki növü.
Qurban Qurbanovun milli komandada vurduğu qolların siyahısı
thumb|upright|190px|Qurban Qurbanov millidə keçirdiyi 68 oyunda 14 qol vurub. Qurban Qurbanov hücumçu mövqeyində oynamış keçmiş Azərbaycan futbolçusudur. O, hazırda Ağdamın "Qarabağ" klubunun (2008-ci ildən) baş məşqçisidir.
Qurbanov Azərbaycan milli futbol komandasının ən məhsuldar oyunçusudur. Keçmiş hücumçu 1992–2005-ci illərdə çıxış etdiyi Azərbaycan millisində 68 oyunda 14 qol vurub. Qurbanov artıq 14 ildir futbolçu karyerasını bitirsə də, hələ də millisinin ən məhsuldar oyunçusu olaraq qalmaqdadır.
Qurbanov 1992-ci il sentyabrın 17-də Gürcüstanla səfərdə keçirilən yoxlama oyununda Azərbaycan milli futbol komandasının heyətində debüt edib. O, matçın 46-cı dəqiqəsində Mahmud Qurbanovu əvəzləyib. Qurbanov millinin heyətində sonuncu oyununa 7 sentyabr 2005-ci ildə DÇ-2006-nın seçmə mərhələsi çərçivəsində Bakıda Avstriya ilə keçirilən qarşılaşmada çıxıb.
Vurduğu qollar
Qurbanovun milli komandada ilk qolu 1993-cü ilə təsadüf edir. İyunun 8-də İranın paytaxtı Tehranda keçirilən beynəlxalq turnirdə Azərbaycan 21 yaşadək futbolçulardan ibarət Qazaxıstan yığma komandası ilə qarşılaşırdı. Qurbanov görüşün 14-cü dəqiqəsində hesabı açır, 41-ci dəqiqədə isə ikinci qolu qazaxların qapısından keçirir. Qarşılaşma 3:3 hesabı ilə başa çatır. Bu oyun Qurbanov üçün millidə qol hesabını açması və dubl etməsi ilə əlamətdar olur.
Qurbanov millidə növbəti qolunu Farer adaları ilə keçirilən yoldaşlıq oyununda vurur. 1996-cı il fevralın 27-də Kiprdə keçirilən görüşdə (3:0) Qurbanov komandasının 3-cü qoluna imza atıb.
Həmin ilin mayında isə Qurbanov millidə 4-cü qolunu vurur. Bu, Belarusla yoldaşlıq oyununda (2:2) gerçəkləşir. Matçın 46-cı dəqiqəsində kapitan Nazim Süleymanovu əvəzləyən Qurbanov 53-cü dəqiqədə fərqlənir.
Qurbanov 1997-ci ilin martında Türkmənistanla Bakıda keçirilən yoldaşlıq oyununda da rəqibi məyus etməyi bacarır. O, 3:0 hesabı ilə qalib gəldikləri matçın 88-ci dəqiqəsində son nöqtəni qoyur.
Avro-2000-in seçmə mərhələsində səfərdə Lixtenşteynlə keçirilən oyunda da Qurbanov fərqlənir. O, 1:2 hesablı məğlubiyyətdə təsəlli qolunu vurur.
Qurbanov növbəti qol sevincini Estoniya ilə yoldaşlıq matçında yaşayıb. O, 2:2 hesablı bərabərliklə bitən qarşılaşmanın 1-ci dəqiqəsində rəqibi məyus edib.
Avro-2000-nin seçmə mərhələsində Lixtenşteynlə Bakıda keçirilən görüş də Qurbanov üçün əlamətdardır. O, səfərdəki matçda olduğu kimi, "Tofiq Bəhramov"da da rəqib qapısına yol tapmağı bacarır. 4:0 hesablı qələbədə ilk qolu Qurbanov vurur.
Artıq millinin əsas qol silahına çevrilən Qurbanov Avro-2004-ün seçmə mərhələsində də komandasına öz töhfəsini verir. O, 2003-cü ilin 12 fevralında səfərdə Serbiya və Çernoqoriya ilə keçirilən görüşün qəhrəmanı olur. Yığması 0:2 hesabı ilə geridə olan zaman matçın 58 və 77-ci dəqiqələrində qol vuran hücumçu komandasını məğlubiyyətdən xilas edərək millisinə bir xal qazandırır. Qurbanov bu rəqiblə Bakıda keçirilən oyunda da toru silkələməyi bacarır.
Qolların siyahısı
Azərbaycanın qolları ilk sırada göstərilmişdir.
Qeydlər
<references group=Qeyd/>
Çəram şəhristanı
Çəram şəhristanı — İranın Kohgiluyə və Boyer-Əhməd ostanının şəhristanlarından biridir.Şəhristanın inzibati mərkəzi Çəram şəhəridir. 2006-cı ilin siyahıya alınması əsasında bu şəhər 36,238 nəfər və 7,013 ailədən ibarət idi .Əhalisinin əksəriyyəti şiə müsəlmandırlar.
Kral Şir 2: Simbanın qüruru (cizgi filmi, 1998)
"Simbanın qüruru" həmçinin, Simbanın başçılıq etdiyi kiçik dəstədir. Bu dəstə filmin sonundan sonra Zuri, Vitani, Tiifu, Tazama, Şabaha, Sarafina, Sarabi, İmara, Kasi, Kiara, Kovu və Nala kimi üzv aslanlardan ibarət olur.
Cizgi film 27 oktyabr 1998-ci ildə nümayiş edildi. Simba və Nalanın qızı Kiara yaramaz aslana aşiq olur. Bu aslan Mufasanın qardaşı Skarın lehinə olan Ziranın oğlu Kovudur. Nala Kiara ilə Kovunun sevgisinə razılıq vermir. Nəticədə, Kiara Naladan inciyir. Kiara və Kovu ailələri ilə mübarizə aparır və evlənmək üçün əllərindən gələni edirlər.
Seriyanın birinci filmini səsləndirənlər bəzi istisnalarla ikinci filmdə də eyni rolları səsləndirdilər. İstisna olaraq seriyanın birinci filmində Zazu rolunu səsləndirən Rouen Etkinson ikinci filmdə heç bir rolu səsləndirmədi. Onun yerinə bu rolu Eduard Hibbert səsləndirdi. Həmçinin, birinci filmdə Skar rolunu səsləndirən Ceremi Ayronsun yerinə ikinci filmdə həmin rolu Cim Kamminqs səsləndirdi.
Məzmun
Film seriyanın birinci filminin qurtardığı səhnədən başlayır. Simbanın qızı heyvanlar qarşısında qürurla təqdim edilir, göydəki Mufasanın xəyalı da bunu izləyir. İllər keçir və Simbanın qızı Kiara onu həddən ziyadə qoruyan atasından, Timondan və Pumbadan sıxılır. Simba qızından əl çəksə də, Timon və Pumbanı nəzarət üçün Kiaranın yanına göndərir. Kiara krallıqdan qaçır və qadağan olunmuş torpaqlara ayaq basır. Burada Kovu ilə tanış olur. Bir yerdə oyun oynayırlar. Kiara Kovunu timsah hücumundan qoruyur.
Birdən Simba və Nala ortaya çıxır. Həmçinin, Simbanın pis əmisi Skarın tərəfdarı olan Zira da ortaya çıxır. Zira Kovunun kral olacağını Simbaya bildirir və ona xatırladır ki, Simba Skarın tərəfdarları olduqlarına görə Ziranı və başqa heyvanları sürgün edib. Simba Kovuya dəymir və ikilinin getməsini əmr edir. Zira və Kovu, həmçinin, Simba, Nala və Kiara qayıdırlar. Simba Kiaranı həmin gün baş verənlərə görə danlayır və gələcəkdə onun kraliça olacağını ona xatırladır.
Qadağan olunmuş xarici torpaqlarda Ziranın yeniyetmə oğlu Nuka kiçik bacısı Vitaniyə Kovunun "Ən yaşlı, ən ağıllı və ən güclü" olduğu halda, seçilən biri olmasından şikayətlənir. Bu zaman Zira qayıdır və onları danlayır. Kovu ilə Kiaranın dost ola biləcəyi iddiasına lağ edir. Daha sonra Kiaradan istifadə edərək Kovunun onu öldürmək və taxt-taca sahib olmaq üçün Simbaya yaxınlaşa biləcəyini başa düşür. Beləliklə, Kovu Skarın ölümünün intiqamını ondan ala bilər. Yalnız ağacında olan Rafiki, Mufasanın ruhu ilə ünsiyyət qurur və ürəyində nifrət hissi ilə böyüdülmüş Zira qorxusunu və Kovuya olan inamsızlığı bildirir. Mufasanın öz planı var: Kiara və Kovu birlikdə olacaq və iki torpağı birləşdirəcək.
Vaxt gəlir və Kovu böyüyür, gənc şir olur. Zira ondan istifadə edir və onun mükəmməl qatilə çevrilməsini istəyir. Ona Simbanın qətli barədə göstəriş verir. Kiara da böyüyür və ilk təkbaşına ovuna hazırlaşır. Simbaya heç bir təhlükənin olmayacağı barədə söz verir. Bununla birlikdə, Simba hər ehtimala qarşı Kiaranın təhlükəsizliyini təmin etmək üçün Timon və Pumbanı özündən sonra göndərir. Kiara heç nə tuta bilmir, ancaq atasının yalan danışdığını və dostlarını onu izləməyə göndərdiyini görəndə qəzəblənir. Fil Qəbristanlığında Kiara, Vitani və Nuka arasında savaş olur. Kiara tələyə düşür, Kovunu görən zaman huşunu itirir. Kovu Kiaranı xilas edir və onu Simbanın torpaqlarına aparır. Müdaxilə etdiyinə görə Kovuya hücum edən Kiara tez bir zamanda köhnə dostunu tanıyır. Simba Nala ilə birlikdə ortaya çıxır. Kovu yalan danışır və Simbadan onun dəstəsinə qoşulmağı xahiş edir.
Simba Kovunun hekayəsindən və motivlərindən şübhələnir. Bununla birlikdə, Kovuya Mufasa qanunlarına görə ödənilməli olan bir borcu olduğunu demək məcburiyyətində qalır. Kovunun bu torpaqlarda qalmasına icazə verir. Ancaq, onu aslanların yaşadığı və yatdığı yerdən kənarda, yuvanın xaricində yatızdırır. Buna baxmayaraq, Kiara onu xilas etdiyi üçün ona təşəkkür edir və sabah səhər ona bir ov dərsi verməsini təşkil etməsini xahiş edir. O gecə Simba izdiham içində atasının ölümünü xəyal edir. Onu öldürən əmisi Skara Simba hirsini bildirir, Skar gülür və Simbanı da itələyəndə birdən Kovuya çevrilir. Simba şoka düşür. Dərhal Simba oyanır və bir az qorxur, yalnız ətrafa baxmaq və bunun sadəcə bir xəyal olduğunu başa düşmək üçün yenidən yuxuya gedir. Növbəti səhər Kovu əvvəlcə gizlincə gizlənərək Simbanı öldürməyə çalışır, lakin Kiaranı görür və şansını əldən verir. Kovu Kiaraya düzgün ovlamaq qaydasını izah edir. Timon və Pumbanın da iştirak etdiyi bu "təlimdən" ömründə heç vaxt əylənməyən Kovu əylənə bilir. Quşları qovarkən qrup qarşılaşdıqları bir kərgədan sürüsü tərəfindən qovulur.
O gecə Kovu və Kiara Skarın "Keçmişin Böyük Kralları" ndan biri olub olmadığını soruşurlar. Kiara gözə çarpan şəkildə qorxur. Kiara və Kovu qucaqlaşdıqda Simba görünməyən şeyləri seyr edir və itkin düşdüyü üçün Mufasadan bələdçi olmasını istəyir. Nala Kovuya bir şansın verilməsini istəyir. Simba bu barədə düşünmək üçün Nala ilə yola düşəndə ​​Kovu atasına qarşı sui-qəsddə iştirak etdiyini etiraf edərək Kiaradan uzaqlaşmağa çalışır. Kiaranın yalvarışlarına baxmayaraq, ayrılmağa çalışsa da, Rafiki onu dayandırır. Primat Rafiki iki aslanı aşiq edəcək yerə — "Upendi"yə aparır. Kiara və Kovu evə çatırlar və Simba Kovunu aslanların yatdığı yerə dəvət edir. Beləcə, Simba Kovunu bu torpaqların heyvanı kimi tanıyır. Vitani Kovunun Simbanı öldürmək üçün əla fürsətdən imtina etdiyini izləyir və Ziraya xəbər verir. Əsəbiləşən Zira Kovunun onlara xəyanət edə bilməyəcəyini və başqa bir plana keçdiyini bildirdi.
Zira aslanlarına hücum əmrini verir. Vitani Kovuya əngəl olur, onu qayaya çırpır. Zira Simbanı öldürmək üçün ona pusqu qurur. Ağaclardan divar quran Ziranın aslanları Simbanı dərəyə qədər qovurlar. Kovu Simbanın köməkçisinin yanına qaçır və Ziranın Simbanı məğlub etmək üçün verdiyi əmrlərə məhəl qoymadan Simbaya kömək etməyə çalışır. Kovu qaçdıqdan sonra Nuka özünü sübut etmək, özünü anasına göstərmək və qardaşını utandırmaq üçün Simbaya hücum etməyə cəhd edir. Simbanı sol topuğundan tutmağı bacarır və bu bacarığına görə çox sevinir. Çünki, bununla o, şöhrət qazanır, şöhrətinin ilk anıdır. Lakin, sürüşür və əzilir. Mənzərəni uzaqdan izləyən Kovu qardaşını xilas etməyə çalışır, lakin, Zira onu itələyir və oğlunu özü qaldırır. Nuka uğursuzluğuna görə üzr istəyir və ölür. Zira Nukanın ölümündə təqsirkar olaraq Kovunu seçir və Kovunun üzünü cızır. Kovu ilk dəfə anasına meydan oxuyaraq Simbanın torpaqlarına ayaq basır. Zira digər kənar şəxslərə Simbanın Kovunu onlara qarşı çevirdiyini və müharibə elan etdiyini söyləyir. Bu vaxt Simba qaçdı, ancaq ağır yaralandı. Xoşbəxtlikdən Kiara, Timon və Pumba onu tapıb Simba ilə birlikdə yaşadıqları məkana apardılar. Kiara hücumun Kovu tərəfindən edildiyinə inanmaqdan imtina edir, ancaq tək özü buna inanmır. Kovu qayıdır və bağışlanmaq istəyir. Simba onu rədd edir və sürgün edir. Həmçinin, digər heyvanlar da onu qovurlar. Simba Kiaraya müşayiət olunmadan çölə çıxmağı qadağan edir. Kiara atasına heç vaxt Mufasa kimi ola bilməyəcəyini deyir və Kovunu axtarır. Təslim olan Kovu meydana çıxır və iki sevgili görüşürlər. Kiara, geri dönmək və döyüşləri dayandırmaq məcburiyyətində qaldıqlarını, istənilən döyüş nəticəsi alınmadıqdan sonra torpaqların bölünəcəyini deyir. Ziranın ordusu Simbanın torpaqlarına daxil olur. Simba da müdafiə ordusunu yeritməyə başlayır və iki ordu mübarizə aparır. İntensiv döyüşlər zamanı Zira Simbanı özünün öldürməyini qərara alır. İkisi bir-birlərinə hücum etmədən bir an əvvəl Kiara və Kovu aralarında sıçrayış etdi. Kiara atasına döyüşün dayandırılmasını təklif etdi və dedi: "Bir padşah mənə "biz birik" dedi. Sizin və ya bizim deyə bir sözün olmadığını dedi və onların da bizə aid olduğunu dedi." Zira Vitaninin hücum etməsini əmr edir, lakin o, Kiaranın bu məsələdə haqlı olduğunu söyləyərək imtina edir və tərəfləri dəyişir. Buna cavab olaraq Zira hirslə cavab verir ki, döyüşməyəcəyi təqdirdə Simbayla birlikdə sən də öləcəksən. Ziranın əsl dəhşətli təbiətinə qarşı son dərəcə şok və nifrət içərisində olan digər kənar şəxslər dərhal tərəflərini dəyişdirirlər. Zira çox təəccüblənir və başı qarışır. Simbanın başı çay bəndinin çatlaması ilə qarışır, bu zaman Zira ona hücum edir. Kiara müdaxilə edir və Zira uçurumun astanasında qalır. Kiara qayaya enir, lakin, Zira çaya doğru aşağı sürüşür. Zira Kiaranın köməyi olmasa uçurumdan yuvarlanıb öləcək. Kiara ona kömək əli uzadır, lakin, Zira Skar kimi nifrətini saxlaya bilmir və ölür.
Nəhayət, Simba Kovunu səhv başa düşdüyünü bildirir və Ziranın keçmiş dəstə üzvlərini evinə dəvət edir. Krallıqdakı bütün heyvanlar Kral Simba, Kraliça Nala, Şahzadə Kiara və Şahzadə Kovu ilə bir yerdə nərildəyirlər. Aslanlar da bunu izləyirlər. Mufasanın göydəki ruhu Simbaya bu davranışına görə təşəkkür edir. Simba da bu hərəkətinə görə qürur duyur.
İstehsal
1994-cü ilin mayında, ilk filmin premyerasından əvvəl "Kral Şir" filminin davamının çəkilməsinin mümkünlüyü barədə müzakirələr başladı. 1995-ci ilin yanvarında, seriyanın davam filminin "qarşıdan gələn 12 ayda" yayımlanacağı bildirildi. Lakin, təxirə salındı və 1996-cı ilin mayında filmin 1997-ci ilin əvvəlində çəkiləcəyi bildirildi. 1996-cı ilədək Darel Runinin rejissor, Cannin Russelin isə prodüser olacağı bildirildi. 1996-cı ilin aprelində Ceyn Livs Zazunun rəfiqəsi Binti roluna çəkilməli idi. 1996-cı ilin avqust ayında Çiç Marin, ilk filmdəki Banzay kafdarı rolunu təkrarlayacağını bildirdi. 1996-cı ilin dekabrında Metyu Broderikin Simba olaraq geri dönəcəyi təsdiq edildi. Həmçinin, onun həyat yoldaşı Sara Cessika Parker və Cennifer Aniston Simbanın qızı Aişa rolunu səsləndirmək barədə görüş keçirdilər. Endi Dikin Aişaya vurulan bacarıqsız aslan və ya peşəkar aslan, qəhrəman Nunka rolunu səsləndirməklə bağlı müqavilə imzaladığı da təsdiq olundu. Nəhayət, personaj Kiara olaraq dəyişdirildi və "Hayqırış" film seriyasından Niv Kempbel tərəfindən səsləndirildi. Nunka Kovu olaraq dəyişdirildi və Ceyson Marsden tərəfindən səsləndirildi. Disneyin CEO-su Maykl Aysner Kovunun Skarla əlaqəsinin istehsal əsnasında dəyişdirilməsini istədi. Rejissor Darel Runi qeyd edir ki, bu yaşadığımız ən böyük sevgi hekayəsidir, ona görə də, "Romeo və Cülyetta" ilə bənzərlik təşkil edir. Fərq ondadır ki, bu filmdəki valideynlərin mövqeyini Şekspir tamaşasında heç görmədiyiniz şəkildə başa düşürsünüz. Orijinal animatorlardan heç biri çəkilişdə iştirak etmədiyi üçün animasiyanın əksəriyyəti Avstraliyanın Sidney şəhərində yerləşən Disneyin Avstraliya filialı tərəfindən çəkilib. Bununla birlikdə, bütün hekayə və hazırlıq işləri Kaliforniyada, Burbankdakı animasiya studiyasında görüldü. Əlavə animasiya Disneyin Kanada filialı və Filippinin Manila şəhərindəki bir animasiya studiyasında gerçəkləşdirildi. 1998-ci ilin martınadək heyət filmin 27 oktyabr 1998-ci ildə nümayiş olunacağını bildirdi.
Buraxılış
Film MakDonalds, Lever 2000 və Mattel ilə əlaqələri olan bir tanıtım kampaniyası ilə müşayiət olundu. Şimali Amerikadakına nisbətən bu film 1999-cu ilin yazında Avropada və Latın Amerikasında teatral olaraq yayımlanmışdır. Film ilk dəfə ABŞ-da VHS-də 27 oktyabr 1998-ci ildə və DVD-də 23 noyabr 1999-cu ildə məhdud sayda yayımlandı. DVD-də film 1.66: 1 en-boy nisbətində, filmin treylerinin əks olunduğu qutu şəklində yer aldı. Həmçinin, qutuda Heder Hedli və Kenni Latimorun oxuduğu "Sevgi bir yol tapacaq" mahnısının klipindən bir fraqment əks edilmişdi. Filmin rekord qıracağına o qədər inanırdılar ki, heyət film nümayiş olunan gün 13 milyon nüsxə mağazalara göndərdi. Satıcılar 2001-ci ilin martında 3 gündə 3,5 milyon VHS-nin satıldığını və ümumilikdə 13 milyon nüsxə VHS-nin satıldığını bildirdilər. Həmin ilin sentyabrında satılan nüsxələrin 15 milyona çatdığı bildirildi. Ümumiyyətlə, filmin istehlakçıları təxminən 300 milyon dollar xərclədi — sələfinin o dövrdə teatr nümayişinin təxminən eyni rəqəmi — və həmçinin, film 464,5 milyon dollar ilə ən çox satılan video film adını qazandı. 31 avqust 2004-cü ildə film VHS və 2 diskli xüsusi variantlı DVD diskləriylə yenidən yayımlandı. DVD buraxılışında istəyə bağlı məlumat şərhləri, Timon, Pumba və Rafikinin yer aldığı interaktiv oyunlar ("Virtual Safari"), LEBO M-nin "Bir-bir" əsərinə əsaslanan qısa cizgi filmi yer alır. Xüsusi nəşr versiyasında isə Kovu ilə bağlı filmdə edilən dəyişikliklər və digər dəyişikliklər yer aldı. 2005-ci ilin yanvarında film davamı ilə birlikdə yenidən moratoriuma (fəaliyyətin təxirə salınması) getdi.
4 oktyabr 2011-ci ildə film digər iki filmlə birlikdə səkkiz diskli bir qutu dəsti trilogiyasına daxil edildi. Filmin blu-rey nəşri 6 mart 2012-ci ildə ayrıca bir versiya olaraq çıxdı. Blu-rey buraxılışının üç fərqli versiyası: 2 diskli Blu-rey / DVD kombinə paketi, 1 disk buraxılışı və rəqəmsal yükləmə var.